Ο **Φραντσέσκο Γκάμπα** (Francesco Gamba, Τορίνο 21 Δεκεμβρίου 1818 – 10 Μαΐου 1887) ήταν Ιταλός ζωγράφος ο οποίος επικεντρώθηκε κυρίως στη φιλοτέχνηση τοπίων με θέμα τη θάλασσα.

Βίος και έργο
-------------

Ήταν υιός του Αλμπέρτο, που έγινε βαρόνος το 1835 και της Marta Borgnis di Mannheim. Αδελφοί του ήταν ο επίσης ζωγράφος Ενρίκο Γκάμπα (Enrico Gamba) και ο Αλμπέρτο, ιατρός. Ο Φραντσέσκο άρχισε τις σπουδές του στη Νομική όμως σύντομα της εγκατέλειψε για να κάνει ταξίδια μεγάλης διάρκειας με πλοία γύρω από την Ευρώπη και τη Μεσόγειο. Επέστρεψε στο Τορίνο για να φοιτήσει στην *Accademia Albertina* και το 1842 συμμετείχε σε Έκθεση στην πόλη αυτή.

Στην Έκθεση του 1846 παρουσίασε αριθμό πινάκων με τοπία που αντανακλούσαν τα πολυάριθμα ταξίδια του. Τα επόμενα χρόνια συνέχισε να ταξιδεύει στην Ευρώπη και να φιλοτεχνεί έργα ζωγραφικής. Επισκέφθηκε μεταξύ των άλλων τη Γερμανία, τη Γαλλία, τη Βρετανία, την Ολλανδία και τη Νορβηγία. Στα 1845-1855 συνάντησε τους καλλιτέχνες τοπίων των Σχολών του Φονταινεμπλώ και του Ντίσελντορφ και επηρεάστηκε από τους ζωγράφους θαλάσσιων τοπίων Αντρέας Άχενμπαχ (Andreas Achenbach) και Χέρμαν Μέβιους (Hermann Mevius). Προτιμούσε να εργάζεται έξω και όχι περιορισμένος σε κάποιο στούντιο, όπως και οι ζωγράφοι της ομάδας *Macchiaioli*. Επίσης ήταν φίλος με τον Φερντινάντο Αρμπόριο ντι Μπρέμε (Ferdinando Arborio Gattinara di Breme). Το 1855 συμμετείχε στην αναμόρφωση της *Albertina*.

Κάποια από τα αξιόλογα έργα του είναι: *Το παλιό κανάλι του Ανσί* (1847), *Η ακτή της Οστένδης* (1852) και η *Τρικυμισμένη νορβηγική ακτή* (1856). His *Veduta di Moncalieri* (1853) is housed in the royal Castello of Agliè.

Στα τέλη του 1869 έγινε διευθυντής της Βασιλικής Πινακοθήκης. Επίσης έγραψε για το έργο του ζωγράφου Ντεφεντέντε Φερράρι (Defendente Ferrari). Ανάμεσα στους αξιόλογους μαθητές του συγκαταλέγονται οι Άντζελο Μπεκαρία (Angelo Beccaria), Κάρλο Πιατσέντσα (Carlo Piacenza) και Τζουζέπε Καμίνο (Giuseppe Camino).

* Επιλογή έργων
* Βράχια στην Ελιγολάνδη, 1879*Βράχια στην Ελιγολάνδη*, 1879
* Μαζεμένα πανιά στην Ολλανδία*Μαζεμένα πανιά στην Ολλανδία*

Δείτε επίσης
------------

* Κατάλογος Ιταλών ζωγράφων

Παραπομπές
----------

1. 1 2 3 4  «Dizionario Biografico degli Italiani». (Ιταλικά) *Dizionario Biografico degli Italiani*. 1998. francesco-gamba. Ανακτήθηκε στις 26  Ιανουαρίου 2023.
2. ↑  (Αγγλικά) *Union List of Artist Names*. 17  Νοεμβρίου 2017. 500140626. Ανακτήθηκε στις 25  Οκτωβρίου 2018.
3. ↑  «Gamba, Francesco» (Αγγλικά) 16  Δεκεμβρίου 2017. Ανακτήθηκε στις 9  Οκτωβρίου 2017.
4. ↑  www.valutazionearte.it/artisti/enrico-gamba/. Ανακτήθηκε στις 15  Μαΐου 2022.
5. ↑  Enciclopedia Treccani biography by Antonella Casassa.
6. ↑  *Pittura e scultura in Piemonte 1842-1891: Catalogo cronografico illustrato della Esposizione Retrospettiva 1892.*, A. Stella, Stamperia Reale della ditta G.B. Paravia e Compagnia. Turin, 1893, page 80.
7. ↑  Castello di Aglie Αρχειοθετήθηκε 2014-05-03 στο Wayback Machine. biography.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90356675
* **Europeana**: agent/base/143783
* ISNI: 0000 0000 6690 3289
* ULAN: 500140626
* ICCU: SBNV012744

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |